FAQ vedr. DS 432: 2020 Afløbsinstallationer

Udarbejdet af standardiseringsudvalget DS/S-315 - Afløbsteknik

Senest opdateret 08. juni 2021

Har du et spørgsmål, er du velkommen til at kontakte

udvalgsansvarlig Henryk Stawicki på hen@ds.dk

**Disclaimer:**

Grundlæggende skal det understreges, at svar fra standardiseringsudvalg på henvendelser fra brugerne af standarderne alene er udtryk for det pågældende S-udvalgs fortolkning af standardens tekst.

Da der er tale om en national dansk standard (DS) så er svaret fra S-udvalget alene et udtryk for udvalgets opfattelse af, hvordan standarden skal forstås og svaret er dermed ikke bindende for myndighederne. Spørgsmål og kommentarer vil kunne indgå i en fremtidig revision af standarden

|  |  |  |  |  |
| --- | --- | --- | --- | --- |
|  | **Reference til DS 432: 2020** | | **Spørgsmål**  **(anonymiseret)** | **Svar**  **(anonymiseret)** |
| **ID**  **nr.** | **Afsnit nr.** | **Titel på afsnit** |  |  |
| 1 | 6.3.3 | Regn modtagende areal | *Hvornår skal der medregnes slagregn på de vestvendte facader?* | Det kan der ikke gives konkrete anvisninger på. Det afhænger af bygningens placering, grundens befæstelse og den omkringliggende bebyggelse. Derfor er denne afgørelse op til den projekterende i det konkrete tilfælde |
| 2 | 7.1.2 | Dæksler og riste-Mekanisk styrke | *Må miljøvenlige dæksler af plast (styrke 1 (A)) bruges i private indkørsler?* | *Dæksler og riste skal have en sådan styrke og bæreevne, at de kan modstå den belastning, de udsættes for, og så der ikke sker personskader eller skader på afløbsinstallationen*.  En vejledende tabel angiver følgende  Tabel 10 – Retningslinjer for valg af dæksler mv. under hensyntagen til prøvelast, jf. DS/EN 124 Serien.   |  |  |  | | --- | --- | --- | | **Gruppe** | **Prøvelast kN** | **Anvendelse** | | 1(A) | 15 | Havearealer og færdselsarealer udelukkende for fodgængere og cyklister |   Det er S 315’s vurdering, at indkørsler til enfamiliehuse er omfattet af de områder, hvor dæksler af gruppe 1 (A) kan anvendes. Det skal dog bemærkes, at DS 432 stiller krav om at dæksler over rense- og inspektionsbrønde skal placeres i karm. |
| 3 | 7.1.3 | Dæksler og ristes placering og montering | DS 432 angiver en række krav til dæksler over rensebrønde, og et af disse krav er at dækslet skal ligge i karm. Betondæksler ligger normalt ikke i karm, så må de bruges i fremtiden? | Dæksler over rensebrønde skal let kunne fjernes med korrekt løfteværktøj uden risiko for nedfald af materiale. S 315 vurderer, at betondæksler stadig kan anvendes fx i have arealer, når følgende funktionskrav er overholdt:   * Der må ikke være trafiklast på dækslet * Dækslet skal være let at åbne fx ved at dækslet anbringes over terræn fx i et bed. * Der må ikke forekomme nedfald af materiale i afløbsinstallationen, når dækslet løftes. Det kan fx klares ved at hæve dækslet over terræn   Her nævnes, at dækslet kan hæves over terræn, men det er formentlig muligt at sikre funktionskravene på anden måde. |
| 4 | 7.3.5 | Sokkelrender | *Kan en sokkelrende anvendes ved et enfamiliehus i 2 etager?*  *(sokkelrende er defineret i 3.58 som lineær rende til beskyttelse af bygningers sokkel mod fugt fra omgivende terræn)* | DS 432 angiver, at sokkelrender, der tilføres vand fra huse i en etage kan udføres uden tæt bund. Formuleringen er måske uklar, men inten~~s~~ionen er, at sokkelrender rundt om enfamiliehuse eller rækkehuse kan udføres uden tæt bund. |

|  |  |  |  |  |
| --- | --- | --- | --- | --- |
|  | **Reference til DS 432:2021** | | **Spørgsmål**  **(anonymiseret)** | **Svar**  **(anonymiseret)** |
| **ID**  **nr.** | **Afsnit nr.** | **Titel på afsnit** |  |  |
| 5 | 7.2.3.2 | Gulvafløb | *Kan forhøjelsesstykke også anvendes ved renoveringsopgave?* | Et forhøjelsesstykke kan anvendes, når leverandøren har dokumenteret at det er kompatibelt (foreneligt) med gulvafløbsskålen eller -renden. Dette gælder også ved reparation. Forhøjelsesstykker kan således anvendes ved reparationer, når der er dokumenteret kompatibilitet og leverandørens anvisning følges, så tæthedens sikres. |
| 6 | 9.8 | Udluftningers placering | *I hvilken afstand kan faldstammeudluftning over tag placeres i forhold til tagterrasse?* | Der kan efter DS 432 ikke etableres opholdsområde fx terrasse nærmere end 3 m fra en faldstammeudluftning. Er der opholdsområde på taget, skal højden på faldstammeudluftningen være mindst 2 m over dette. |
| 7 | 5.4.10 | Rotter | *En kunde skal have udskiftet et stykke af sin kloakledning på grunden ifm. en skade, fx fra betonrør til plastrør. Hvilke krav skal i den forbindelse opfyldes, og er der krav om særlig beskyttelse af plastrøret mod rotter.* | Afløbsinstallationer skal projekteres og udføres så rotter hindres i at trænge ud af installationerne og ind i eller under bygningerne.  Der er hverken i Bygningsreglementet eller DS 432:2020 stillet specifikke krav til materialevalg i afløbsinstallationerne eller type af eventuelle rottespærrer.  Bygningsejeren har ansvaret for overholdelse af bygningsreglementet. Hvorvidt der etableres rottesikring ved udskiftning af betonrør til plastrør, bestemmes af bygningsejeren eller kommunen som myndighed |
| 8 | 7.6.2 | Højvandslukker | *En kunde skal have udskiftet et gulvafløb ifm. en skade i en kælder, hvor gulvafløbet ligger lavere end det af myndigheden højeste oplyste opstemningsniveau i hovedkloaksystemet, som typisk er lig terræn ved stikledningens tilslutning til hovedkloaksystemet.**Skal det nye gulvafløb forsynes med højvandslukke for at opfylde kravene i DS 432:2020* | Ved udskiftning af et gulvafløb skal det nye gulvafløb leve op til bestemmelserne i bygningsreglementet. Disse bestemmelser kan opfyldes ved at følge DS 432:2020  Bygningsejeren har ansvaret for overholdelse af bygningsreglementet. Hvorvidt der etableres højvandssikring ved udskiftning af et gulvafløb, der er placeret under højeste opstemningsniveau i hovedkloaksystemet, bestemmes af bygningsejeren eller kommunen som myndighed. |
| 9 | 7.2.12 | Apparater med automatisk vandpåfyldning | Skal der efter DS 432 etableres gulvafløb under varmtvandsbeholder eller andre installationsgenstande? | Generelt skal der etableres afløbsmulighed fra alle installationsgenstande i forhold til de normale og forudsigelige driftsforhold. Det betyder i praksis, at der ikke er krav om gulvafløb i et rum, medmindre der forventes jævnlig vandpåvirkning, eksempelvis i en brusekabine. Forventes ikke vandudstrømning fra en installationsgenstand under normal drift, vil et gulvafløb risikere at tørre ud. Der bør derfor overvejes andre metoder til sikring af passende afløbsmulighed, eksempelvis ved afløbsledning koblet på sideindløb til gulvafløb i samme rum eller med lugtlukke direkte på afløbsinstallationen. |
|  |  |  |  |  |